钦定古今图书集成/历象汇编/庶征典/第102卷 > 《符瑞图》 > 汉
## 钦定古今图书集成/历象汇编/庶征典/第102卷 > 《符瑞图》 > 汉

### 武帝元鼎五年立泰畤于甘泉有神光见

按《汉书武帝本纪》：元鼎五年十一月辛巳朔旦冬至，
立泰畤于甘泉，天子亲郊见，朝日夕月。诏曰：“朕以眇
身托于王侯之上，德未能绥民，民或饥寒，故巡祭后
土，以祈丰年。冀州脽壤，迺显文鼎，获荐于庙，渥洼水
出马，朕其御焉。战战兢兢，惧不克任。思昭天地，内惟
自新。《诗》云：‘四牡翼翼，以征不服’。亲省边垂，用事所极。”
望见。泰一修天文檀。辛卯夜若景光，十有二明。《易》曰
“先甲三日，后甲三日。”朕甚念年岁未咸登，饬躬斋戒。
丁酉，拜况于郊。

### 元封四年中都宫殿有光见

按《汉书武帝本纪》，元封四年“春三月，祠后土，诏曰：‘朕
躬祭后土，地祇见光集于灵坛，一夜三烛，幸中都宫
殿上见光。其赦汾阴、夏阳、中都死罪以下，赐三县及
杨氏，皆无出今年租赋’。”

元封六年，祀后土，有光见。

按《汉书武帝本纪》：“六年三月，行幸河东，祠后土。诏曰：
‘朕礼首山，昆田出珍物，化或为黄金。祭后土，神光三烛。其赦汾阴殊死以下，赐天下贫民布帛，人一匹’。”

### 太初二年介山有光见

按《汉书武帝本纪》，太初二年夏四月，诏曰：“朕用事介
山，祭后土，皆有光应。其赦汾阴、安邑殊死以下。”

### 宣帝神爵四年神光见

按《汉书宣帝本纪》：“神爵四年春二月诏曰：迺者凤皇
甘露降集京师，嘉瑞并见，修兴泰一五帝后土之祠，
祈为百姓蒙祉福。鸾凤万举，蜚览翱翔，集止于旁。斋
戒之暮，神光显著，荐鬯之夕，神光交错，或降于天，或
登于地，或从四方来集于坛。上帝嘉享，海内承福。其
赦天下，赐民爵一级，女子百户牛酒，鳏寡孤独高年
帛”

### 成帝永始四年春正月郊泰畤以神光见赦天下

按《汉书成帝本纪》：“永始四年春正月，行幸甘泉，郊泰
畤，神光降集紫殿，大赦天下，赐云阳吏民爵，女子百
户牛、酒，鳏寡孤独高年帛。”

### 元延元年有光四下

按《汉书成帝本纪》：“元延元年夏四月丁酉，无云，有雷
声，光耀耀四面，下至地昏止。”